Нилоттар

Нилоттар — Шығыс және Солтүстік-Шығыс Африкадағы халықтар тобы. Олар шығыс, батыс және оңтүстік топтарға бөлінеді. Шығыс нилоттар Суданның оңтүстік-шығысында, Оңтүстік Суданның орталық және шығысында, Эфиопияның оңтүстік-батысында, Уганданың солтүстік-батысында және солтүстік-шығысында, Кенияда және Танзанияның солтүстік-шығысында тұрады. Жалпы саны 26 миллионнан астам адам. (2012, бағалау).Большая российская энциклопедия 2004–2017https://old.bigenc.ru/ethnology/text/2663759 

 Тілі 
Ніл – Сахара тіл шоғырының Шари – Ніл тобындағы нилот тілінде сөйлейді.Большая советская энциклопедия https://dic.academic.ru/dic.nsf/bse/113971/%D0%9D%D0%B8%D0%BB%D0%BE%D1%82%D1%8B

 Діні 
Нилоттардың басым көпшілігі жергілікті діни сенімдерді ұстанады, қалған бөлігі – мұсылман-сүнниттер мен христиандар.Значение слова НИЛОТЫ в Большой советской энциклопедии, БСЭ https://slovar.cc/enc/bse/2022843.html

 Кәсібі 
Нилоттардың негізгі дәстүрлі кәсібі – мал өсіру, оларда зебу тұқымды ірі қара, қой мен ешкі, аз дәрежеде түйе өсіріледі. Қолмен атқарылатын егіншілік (құмай, жүгері, бұршақ, жержаңғақ, асқабақ, дурра), соңғы уақытта кәсіптік дақылдар – мақта, темекі өсіріледі. Олар аңшылық, балық аулау және терушілікпен де айналысады. Қолөнерден - ұсталық, керамика, тері илеу, тоқымашылық, т.б. кең таралған. Нилоттар тобындағы көптеген халықтар жартылай отырықшы, жартылай көшпелі өмір салтын жүргізеді.Народы и культуры Нилоты https://travel-journal.ru/ethno/41/1092/

 Өмір салты 
Қоғамдық ұйым саласында нилоттық топтың көптеген халықтары патриархалдық-тайпалық қатынастардың архаикалық формаларын сақтайды, бірқатар халықтарда жас класстары жүйесі (туркана, масаи, нанди, нуэр, динка және т.б.) бар.

 Дереккөздер 


Санат:Судан халықтары
Санат:Шығыс Африка
Санат:Эфиопия халықтары
Санат:Уганда халықтары
Санат:Кения халықтары
Санат:Танзания халықтары